pythainlp/thai_wikipedia_clean_20230101 huggingface dataset:
พระเกียรติคุณของศาสตราจารย์ หม่อมเจ้าสุภัทรดิศ ดิศกุล ด้านประวัติศาสตร์ ประวัติศาสตร์ศิลปะ และโบราณคดี เป็นที่ยกย่องทั้งในประเทศและต่างประเทศ จึงทรงได้รับเชิญไปร่วมการประชุม และบรรยายในประเทศต่าง ๆ หลายครั้ง ทรงได้รับเชิญไปสอนพิเศษที่มหาวิทยาลัยอันมีชื่อเสียงหลายแห่งในสหรัฐอเมริกา ทรงได้รับรางวัลในฐานะบุคคลสำคัญระหว่างชาติที่ได้ผลิตผลงานด้านวัฒนธรรมและความรู้เกี่ยวกับทวีปเอเชีย จากเมืองฟุกุโอกะ ประเทศญี่ปุ่น ได้รับการถวายปริญญาดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย มหาวิทยาลัยศิลปากร และมหาวิทยาลัยศรีนครินทรวิโรฒ ทรงได้รับเชิญให้ร่วมงานด้านประวัติศาสตร์และโบราณคดีในองค์กรภาครัฐและเอกชนต่าง ๆ เช่น เป็นประธานคณะกรรมการชำระประวัติศาสตร์ เป็นกรรมการในคณะกรรมการเอกลักษณ์ของชาติ เป็นอุปนายกกิตติมศักดิ์ของสยามสมาคมในพระบรมราชูปถัมภ์ เป็นประธานมูลนิธิเจมส์ เอส. ดับเบิลยู ทอมป์สัน และนายกสมาคมประวัติศาสตร์ ในพระราชูปถัมภ์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นต้น
ศาสตราจารย์ หม่อมเจ้าสุภัทรดิศ ดิศกุล ทรงมีความสามารถพิเศษในการอธิบายถ่ายทอดความรู้ให้ผู้ฟังสนใจและเข้าใจง่าย ดังนั้น จึงมักจะทรงได้รับการทูลขอให้เป็นวิทยากรอบรมความรู้ด้านประวัติศาสตร์ศิลปะอยู่เสมอ ที่สำคัญคือได้ถวายคำบรรยายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตลอดจนพระบรมวงศานุวงศ์ในการเสด็จทอดพระเนตรโบราณวัตถุและโบราณสถานของชาติ และเมื่อมีประมุขของต่างประเทศมาเยือนประเทศไทยในฐานะพระราชอาคันตุกะหรือแขกของรัฐบาล จะทรงได้รับมอบให้ทำหน้าที่มัคคุเทศก์กิตติมศักดิ์นำชุมโบราณวัตถุและโบราณสถาน ทุกครั้งจะทรงปฏิบัติภารกิจเผยแพร่ความรู้ด้านศิลปวัฒนธรรมได้อย่างเหมาะสม เป็นที่ชื่นชมของผู้ที่มาเยือนอย่างยิ่งด้วยพระเกียรติคุณจึงทรงได้รับพระราชทานเครื่องราชอิสริยาภรณ์ชั้นสูงของไทย และได้รับเครื่องราชอิสริยาภรณ์ชั้นสูงจากประเทศฝรั่งเศส เนเธอร์แลนด์ และเดนมาร์ก
แม้ว่าศาสตราจารย์ หม่อมเจ้าสุภัทรดิศ ดิศกุล จะยังมีผลงานด้านอื่นอันสร้างคุณประโยชน์แก่ชาติอีก แต่ได้ทรงกล่าวไว้ในบทนิพนธ์พระประวัติของพระองค์เองว่า ผลงานหนึ่งที่ทรงภูมิใจที่สุดคือ การสอนวิชาประวัติศาสตร์ศิลปะ เพราะเป็นพระองค์แรกที่เปิดสอนวิชานี้ในประเทศไทย ซึ่งกาลเวลาที่ผ่านมาได้พิสูจน์อย่างชัดเจนว่าหลักสูตรของพระองค์ได้สร้างบุคลากรคุณภาพที่มีส่วนสำคัญต่อการอนุรักษ์มรดกทางศิลปวัฒนธรรมของชาติสมดังที่ทรงมุ่งหมาย
เอเอฟเอส
มูลนิธิการศึกษาและวัฒนธรรมสัมพันธ์ไทย-นานาชาติ  เป็นองค์การไม่แสวงหาผลกำไรเพื่อการศึกษาและวัฒนธรรมสัมพันธ์นานาชาติ
ประวัติองค์การ.
องค์การเอเอฟเอส แต่ก่อนย่อมาจาก American Field Service เริ่มก่อตั้งเมื่อ พ.ศ. 2457 (ค.ศ. 1914) เป็นกลุ่มชาวอเมริกันในประเทศฝรั่งเศสจำนวน 15 คน ขับรถพยาบาลช่วยเหลือทหารฝรั่งเศสที่บาดเจ็บครั้งตั้งแต่ประเทศอเมริกายังไม่เข้าร่วมสงครามโลกครั้งที่หนึ่ง ต่อมามีผู้เข้าร่วมมากขึ้นเป็นทั้งคนอเมริการและคนฝรั่งเศส รวมทั้งสิ้น 2,500 คน และสามารถช่วยเหลือผู้คนที่ได้รับบาดเจ็บมากกว่า 500,000 คนในสงคราม ต่อมาเมื่อสงครามโลกครั้งที่สองเริ่มขึ้น American Field Service ได้มีการก่อตัวอีกครั้ง ครั้งนี้มีการเข้าช่วยเหลือผู้บาดเจ็บทั้งใน ยุโรป ประเทศซีเรีย, อเมริกาเหนือ, ประเทศอินเดีย และประเทศพม่า จนกระทั่งสิ้นสุดสงคราม ผู้ร่วมองค์การที่มีอายุน้อย ได้พบปะและแลกเปลี่ยนความคิดเห็น เพื่อยุติต้นเหตุที่ก่อให้เกิดสงคราม จึงทำให้เกิดองค์การเอเอฟเอสสากลในปัจจุบัน
สำนักงานใหญ่ตั้งอยู่ ณ มหานครนิวยอร์ก สหรัฐอเมริกา มีประเทศสมาชิก มากกว่า 50 ประเทศทั่วโลกที่มีการแลกเปลี่ยนวัฒนธรรม อาสาสมัครกว่าสามแสนคนซึ่งทำหน้าที่อยู่ในชุมชนโดยมิได้หวังผลตอบแทนใด ๆ ทั้งสิ้น ประกอบด้วยบุคลากรจากหลายสาขาอาชีพ ส่วนหนึ่งเป็นครอบครัวอุปถัมภ์ ครู-อาจารย์ บ้างก็เป็นที่ปรึกษาให้กับเยาวชนในชุมชนของตน บางส่วนเป็นผู้รณรงค์หาทุนให้กับเยาวชนที่ขาดแคลน
ในแต่ละปีมีผู้เข้าร่วมโครงการเอเอฟเอสเกือบหนึ่งหมื่นคนจากทั่วโลก การร่วมมือสนับสนุนเงินเข้ากองทุนเพื่อการดำเนินการเหล่านี้ส่วนหนึ่งมาจากผู้เข้าร่วมโครงการ นอกจากนี้องค์การเอเอฟเอสยังได้รับการสนับสนุนในด้านอื่น ๆ ทั้งจากภาครัฐและเอกชนนับเป็นมูลค่ามหาศาลจากทั่วโลก
AFS ในประเทศไทย.
โครงการทุนการศึกษาของมูลนิธิเอเอฟเอส ประเทศไทยได้เริ่มขึ้นในปี พ.ศ. 2505 ภายใต้การควบคุมดูแลของกระทรวงศึกษาธิการและกระทรวงการต่างประเทศ โดยได้รับการสนับสนุนจากสำนักข่าวสารอเมริกัน หรือ USIS (the U.S. Information Service) เริ่มแรกเป็นการให้ทุนแก่เยาวชนไทยไปศึกษาในสหรัฐอเมริกาเป็นเวลา 1 ปี
ต่อมาประเทศไทยได้เปิดรับอุปถัมภ์นักเรียนจากประเทศสหรัฐอเมริกา เพื่อแลกเปลี่ยนประสบการณ์ในเชิงวัฒนธรรมซึ่งกันและกัน
ต่อมาในปี พ.ศ. 2513 ได้มีมติให้เอเอฟเอสประเทศไทยเปลี่ยนเป็น "องค์การนานาชาติ" (AFS International Organization) ให้มีการแลกเปลี่ยนระหว่างประเทศอื่น ๆ ด้วย อาทิ โครงการแลกเปลี่ยนกับออสเตรเลีย นิวซีแลนด์ แคนาดา ละติน-อเมริกา ยุโรป และอีกหลายประเทศ ที่ไม่ใช้ภาษาอังกฤษเป็นภาษาประจำชาติ จากนั้นเปลี่ยนชื่ออีกครั้งเป็น "AFS International Intercultural Programs"
จิรายุ นพวงศ์
พระมเหสี เจ้าจอม พระราชโอรส และ พระราชธิดา ในพระพุทธเจ้าหลวง
พระเจ้าวรวงศ์เธอ พระองค์เจ้าวรรณไวทยากร
พระองค์เจ้าวรรณไวทยากร
พระองค์วรรณ
อำเภอบางกระทุ่ม
บางกระทุ่ม เป็น 1 ใน 9 อำเภอของจังหวัดพิษณุโลก
หมู่บ้านบางกระทุ่ม มาจากบรรพบุรุษอพยพโยกย้ายมาจากจังหวัดราชบุรี จังหวัดเพชรบุรี จังหวัดกาญจนบุรี เพื่อตั้งหลักแหล่งบริเวณอำเภอบางกระทุ่มปัจจุบัน เห็นว่าเป็นภูมิประเทศที่อุดมสมบูรณ์มีน้ำทำนา มีป่าทึบ แสดงถึงความบริบูรณ์ จึงตั้งบ้านเรือนอยู่ ณ บริเวณ ซึ่งมีต้นไม้ขึ้นอยู่หนาแน่นเป็นต้นไม้ใหญ่ พุ่มใบหนา ยากต่อการถากถาง แต่ไม่มีผู้ใดรู้จักนามไม้ชนิดนี้ ชนกลุ่มนี้จึงเรียก “ต้นกระพุ่ม” และนามหมู่บ้านก็เรียก “บางกระพุ่ม” ต่อมากลายไปเป็น “บางกระทุ่ม” อีกนามหนึ่งของอำเภอนี้ในอดีตชื่ออำเภอนครป่าหมาก เนื่องจากมีต้นหมากขึ้นมากมาย
อำเภอบางกระทุ่มห่างจากตัวจังหวัดประมาณ 43 กิโลเมตร
อำเภอบางกระทุ่มแบ่งเขตการปกครองออกเป็น 9 ตำบล 87 หมู่บ้าน ได้แก่
ท้องที่อำเภอบางกระทุ่มประกอบด้วยองค์กรปกครองส่วนท้องถิ่น 9 แห่ง ได้แก่
สิรินธร อาจหมายถึง
มาสค์ ไรเดอร์
สะพานกรุงธนบุรี
คาเมนไรเดอร์ no. 1
ร็อตเธอร์ดัม
พระมเหสี เจ้าจอม พระราชโอรส และ พระราชธิดา ในรัชกาลที่ 5
พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
ในส่วนนี้จะเป็นรายพระนามพระราชโอรส พระราชธิดา และพระราชนัดดา ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี
ยังทรงพระชนม์
รายพระนามพระราชโอรสและพระราชธิดา.
พระราชโอรสและพระราชธิดาในพระบาทสมเด็จพระจุลจอมเกล้าเจ้าอยู่หัว.
พระบาทสมเด็จพระจุลจอมเกล้าเจ้าอยู่หัว มีพระภรรยาเจ้า 9 พระองค์ และพระสนม 144 คน รวม 153 พระองค์/คน ได้แก่
มีพระราชโอรส 32 พระองค์ พระราชธิดา 44 พระองค์ ตก 20 พระองค์ และสิ้นพระชนม์ในพระครรภ์ 1 พระองค์ รวม 97 พระองค์ ได้แก่
รายพระนามพระราชนัดดา (เรียงลำดับตามราชสกุล).
ราชสกุลกิติยากร ต้นราชสกุล คือพระเจ้าบรมวงศ์เธอ กรมพระจันทบุรีนฤนาถ มีชายา 1 องค์ และหม่อม 4 คน รวม 5 องค์/คน ได้แก่
มีพระโอรส 1 พระองค์ กับ 12 องค์ และพระธิดา 12 องค์ รวม 25 พระองค์/องค์ ได้แก่
ราชสกุลรพีพัฒน์ ต้นราชสกุล คือพระเจ้าบรมวงศ์เธอ กรมหลวงราชบุรีดิเรกฤทธิ์ มีพระชายา 1 พระองค์ และหม่อม 3 คน รวม 4 พระองค์/คน ได้แก่
มีพระโอรส 6 องค์ และพระธิดา 7 องค์ รวม 13 องค์ ได้แก่
ราชสกุลประวิตร ต้นราชสกุล คือพระเจ้าบรมวงศ์เธอ กรมหลวงปราจิณกิติบดี มีหม่อม 2 คน ได้แก่
มีพระโอรส 5 องค์ และพระธิดา 2 องค์ รวม 7 องค์ ได้แก่
ราชสกุลจิรประวัติ ต้นราชสกุล คือพระเจ้าบรมวงศ์เธอ กรมหลวงนครไชยศรีสุรเดช มีชายา 2 องค์ ได้แก่
มีพระโอรส 3 องค์ และพระธิดา 3 องค์ รวม 6 องค์ ได้แก่
ราชสกุลอาภากร ต้นราชสกุล คือพระเจ้าบรมวงศ์เธอ กรมหลวงชุมพรเขตอุดมศักดิ์ มีพระชายา 1 พระองค์ และหม่อม 6 คน รวม 7 พระองค์/คน ได้แก่
มีพระโอรส 1 พระองค์ กับ 6 องค์ และพระธิดา 4 องค์ รวม 11 พระองค์/องค์ ได้แก่
พระราชโอรสและพระราชธิดาในพระบาทสมเด็จพระมงกุฎเกล้าเจ้าอยู่หัว.
พระบาทสมเด็จพระมงกุฎเกล้าเจ้าอยู่หัว มีพระภรรยาเจ้า 3 พระองค์ มีพระสนม 1 คน และอดีตพระคู่หมั้น 1 พระองค์ รวม 5 พระองค์/คน ได้แก่
มีพระราชโอรส 1 พระองค์ พระราชธิดา 1 พระองค์ และตก 2 พระองค์ รวม 4 พระองค์ ได้แก่
ราชสกุลบริพัตร ต้นราชสกุล คือสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต มีชายา 1 องค์ และหม่อม 1 คน รวม 2 องค์/คน ได้แก่
มีพระโอรส 3 พระองค์ กับ 1 องค์ และพระธิดา 7 พระองค์ รวม 11 พระองค์/องค์ ได้แก่
ราชสกุลฉัตรชัย ต้นราชสกุล คือพระเจ้าบรมวงศ์เธอ กรมพระกำแพงเพชรอัครโยธิน มีพระชายา 1 พระองค์ และหม่อม 6 คน รวม 7 พระองค์/คน ได้แก่
มีพระโอรส 1 พระองค์ กับ 3 องค์ และพระธิดา 3 พระองค์ กับ 5 องค์ รวม 12 พระองค์/องค์ ได้แก่
ราชสกุลเพ็ญพัฒน์ ต้นราชสกุล คือพระเจ้าบรมวงศ์เธอ กรมหมื่นพิไชยมหินทโรดม มีชายา 1 องค์ และหม่อม 1 คน รวม 2 องค์/คน ได้แก่
มีพระโอรส 2 องค์ และพระธิดา 1 องค์ รวม 3 องค์ ได้แก่
ราชสกุลจักรพงษ์ ต้นราชสกุล คือสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ มีชายา 1 องค์ และหม่อม 1 คน รวม 2 องค์/คน ได้แก่
มีพระโอรส 1 พระองค์ ได้แก่
ราชสกุลยุคล ต้นราชสกุล คือสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ มีพระชายา 1 พระองค์ และหม่อม 1 คน รวม 2 พระองค์/คน ได้แก่
มีพระโอรส 3 พระองค์ ได้แก่
ราชสกุลวุฒิชัย ต้นราชสกุล คือพระเจ้าบรมวงศ์เธอ กรมหลวงสิงหวิกรมเกรียงไกร มีชายา 1 องค์ และหม่อม 1 คน รวม 2 องค์/คน ได้แก่
มีพระโอรส 5 องค์ และพระธิดา 5 องค์ รวม 10 องค์ ได้แก่
ราชสกุลสุริยง ต้นราชสกุล คือพระเจ้าบรมวงศ์เธอ กรมหมื่นไชยาศรีสุริโยภาส มีหม่อม 5 คน ได้แก่
มีพระโอรส 9 องค์ และพระธิดา 3 องค์ รวม 12 องค์ ได้แก่
ราชสกุลรังสิต ต้นราชสกุล คือสมเด็จพระเจ้าบรมวงศ์เธอ กรมพระยาชัยนาทนเรนทร มีหม่อม 1 คน ได้แก่
ราชสกุลมหิดล ต้นราชสกุล คือสมเด็จพระมหิตลาธิเบศร อดุลยเดชวิกรม พระบรมราชชนก มีพระชายา 1 พระองค์ ได้แก่
มีพระโอรส 2 พระองค์ และพระธิดา 1 พระองค์ รวม 3 พระองค์ ได้แก่
ราชสกุลจุฑาธุช ต้นราชสกุล คือสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย มีชายา 1 องค์ และหม่อม 2 คน รวม 3 องค์/คน ได้แก่
มีพระโอรส 1 พระองค์ และพระธิดา 1 พระองค์ รวม 2 พระองค์ ได้แก่
พระนามทรงกรม.
พระราชโอรส พระราชธิดา และพระราชนัดดาในพระบาทสมเด็จพระจุลจอมเกล้าเจ้าอยู่หัวที่ได้สถาปนาเป็น เจ้าต่างกรม มีพระนามกรมดังต่อไปนี้
หนังสือพิมพ์ไทยรัฐ
ค.ศ. 1738
ค.ศ. 1781
ค.ศ. 1822
มหาวิทยาลัยอ๊อกซ์ฟอร์ด
ราชินี
ราชินี อาจหมายถึง
สรรเสริญ วงศ์ชะอุ่ม
สรรสริญ วงศ์ชะอุ่ม (29 มกราคม พ.ศ. 2491 — ) เป็น กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐนักเศรษฐศาสตร์ชาวไทย อดีตเลขาธิการคณะกรรมการพัฒนาการเศรษฐกิจและสังคมแห่งชาติ และเป็น รัฐมนตรีช่วยว่าการกระทรวงคมนาคม ในรัฐบาลพลเอกสุรยุทธ์ จุลานนท์
นายสรรเสริญ วงศ์ชะอุ่ม เกิดเมื่อ 29 มกราคม พ.ศ. 2491 เป็นบุตรของพลตำรวจโท ชนะ กับนางสายสุวรรณ วงศ์ชะอุ่ม จบการศึกษาจาก โรงเรียนกรุงเทพคริสเตียนวิทยาลัย และ ปริญญาตรีเศรษฐศาสตร์ มหาวิทยาลัยธรรมศาสตร์ ปริญญาโทเศรษฐศาสตร์ธุรกิจ มหาวิทยาลัยบริดจ์พอร์ต รัฐคอนเนตทิคัต สหรัฐอเมริกา และเป็นนักศึกษา วิทยาลัยป้องกันราชอาณาจักร รุ่นที่ 37 และได้รับปริญญาปรัชญาดุษฎีบัณฑิตกิตติมศักดิ์ สาขาวิชาการพัฒนาภูมิสังคมอย่างยั่งยืน มหาวิทยาลัยแม่โจ้
สมรสกับ นางภัทรวดี วงศ์ชะอุ่ม (สกุลเดิม อินทุภูติ) มีบุตร 1 คน คือ นายภาณุ วงศ์ชะอุ่ม
นายสรรเสริญ วงศ์ชะอุ่ม เริ่มต้นรับราชการที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) จนได้รับตำแหน่งสูงสุด คือ เลขาธิการ สศช. (5 เม.ย. 2542) และลาออกจากเลขาธิการ สศช. โดยจะมีผลวันที่ 1 ก.พ. 2545 ในขณะที่ยังเหลืออายุราชการอีก 6 ปี ให้เหตุผลว่าต้องการใช้เวลากับครอบครัว แต่มีเสียงวิจารณ์ว่าเป็นเพราะถูกกดดันทางการเมือง เพราะการทำงานของสภาพัฒน์ฯ ในรัฐบาล “ทักษิณ” ไม่ค่อยเข้าขากับคนของรัฐบาล (พ.ศ. 2551-ปัจจุบัน) ดำรงตำแหน่งประธานกรรมการ และกรรมการอิสระ บริษัท สมบูรณ์ แอ๊ดวานซ์ เทคโนโลยี จำกัด (มหาชน) และ บริษัท หลักทรัพย์บัวหลวง จำกัด (มหาชน)
ในการจัดตั้งรัฐบาลหลังการรัฐประหาร 19 กันยายน พ.ศ. 2549 นายสรรเสริญ วงศ์ชะอุ่ม ได้เข้าร่วมในคณะรัฐมนตรีชุดดังกล่าว โดยรับตำแหน่งรัฐมนตรีช่วยว่าการกระทรวงคมนาคม
เมืองเบอร์มิงแฮม
วงดนตรี อ.ส. วันศุกร์
ภาธร ศรีกรานนท์
รองศาสตราจารย์ ภาธร ศรีกรานนท์ (เกิด 4 มกราคม พ.ศ. 2516) นักดนตรี นักประพันธ์เพลง และนักวิชาการดนตรี เชี่ยวชาญในเครื่องดนตรี แซกโซโฟนและคลาริ ผู้ได้รับรางวัลต่างๆในระดับนานาชาติมากมาย ภาธรเป็นหนึ่งในสมาชิกของวงดนตรี วง อ.ส. วันศุกร์ วงดนตรีส่วนพระองค์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รับใช้เบื้องพระยุคลบาทด้านดนตรีมากว่า 30 ปี
ภาธร เป็นบุตรของ เรืออากาศตรี ศาสตราจารย์พิเศษ ดร.แมนรัตน์ ศรีกรานนท์ ศิลปินแห่งชาติ เข้าเฝ้าถวายรับใช้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรในด้านดนตรี ร่วมบรรเลงดนตรี ในวงดนตรี อ.ส. วันศุกร์ ตั้งแต่อายุ 13 ปี
ภาธร ได้รับพระมหากรุณาธิคุณ จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานทุนการศึกษา เพื่อศึกษาวิชาการด้านดนตรี สำเร็จการศึกษาระดับปริญญาตรี "Bachelor of Music in Composition and Saxophone Performance" จาก มหาวิทยาลัยมิชิแกน แอนน์อาร์เบอร์ (ศึกษาวิชาการประพันธ์ดนตรีกับ , , วิชา Orchestration กับ และการแสดงแซ็กโซโฟนกับ ) ปริญญาโท "Master of Music in Composition" จากมหาวิทยาลัยเยล สหรัฐอเมริกา (ศึกษาวิชาการประพันธ์ดนตรีกับ , , , และ ) และปริญญาเอก "Doctor of Philosophy in Music Composition" จากมหาวิทยาลัยเอดินบะระ สหราชอาณาจักรฯ (ศึกษาวิชาการประพันธ์ดนตรีกับ และ Peter Nelson ) และได้ศึกษาวิชาดนตรีประกอบภาพยนตร์ที่
"งานประพันธ์ดนตรีของภาธร" เริ่มเป็นที่รู้จักกันเมื่อบทประพันธ์ “The Life of Christ” สำหรับโซปราโนแซ็กโซโฟนและเปียโนของเขาได้รับการตีพิมพ์โดย Dorn Publications ในสหรัฐอเมริกา เมื่อปี พ.ศ. 2534 นับเป็นนักประพันธ์ที่มีอายุน้อยที่สุดและเป็นชาวเอเชียตะวันออกเฉียงใต้เพียงคนเดียว
ภาธรได้รับมอบหมายงานประพันธ์สำคัญเมื่อปี พ.ศ. 2539 จากสถานเอกอัครราชทูตเยอรมนีประจำประเทศไทย โดยให้ประพันธ์ Piano Quintet สำหรับงานเฉลิมฉลองในวาระครบรอบ 140 ปีแห่งสัมพันธไมตรีระหว่างประเทศไทยกับเยอรมนี ในปีถัดมา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงมีพระราชเสาวนีย์ให้ประพันธ์ Song Cycle ชุด “ฝนร่ำ…ใบไม้ร่วง” ถวาย เพื่อเป็นอนุสรณ์แก่ข้าราชบริพารประจำพระองค์ที่เสียชีวิตจากอุบัติเหตุเฮลิคอปเตอร์ตกที่จังหวัดนราธิวาส ซึ่งนำไปสู่งานผลงานบทประพันธ์ต่างๆตามพระราชเสาวนีย์ฯในชุด “เพลินเพลงพระราชทาน” ในปี พ.ศ. 2543
ในปี พ.ศ. 2541 ภาธรเป็นตัวแทนประเทศไทยไปแสดงดนตรีในมหกรรมดนตรี Five Lyra World Festival (Olympic of Music) ณ กรุงบูดาเปสต์ ประเทศฮังการี โดยผลงาน “Portrait of Siam” สำหรับ อัลโตแซ็กโซโฟนและเปียโนของเขาที่บรรเลงเป็นครั้งแรกในงานนี้ ได้รับการตอบรับอย่างดีมาก ในปี พ.ศ. 2544 ภาธรประพันธ์สังคีตนาฏกรรมเรื่อง เงาะป่า ซึ่งเป็นบทประพันธ์แบบโอเปร่าเรื่องแรกที่ใช้บทร้องเป็นภาษาไทย และได้มีการแสดงบางส่วนเป็นครั้งแรกในงาน Edinburgh Festival Fringe ในปีถัดมา
ผลงานประพันธ์ในช่วงหลังของภาธรมี อาทิ “E se mais mundo houvera, lá chegara…” (ที่ไหนมีแผ่นดิน ที่นั่นมีเรา) สำหรับนักร้องเสียงบาริโทน คณะนักร้องประสานเสียงและวงออร์เคสตรา ซึ่งสถานเอกอัครราชทูตโปรตุเกสประจำประเทศไทย มอบหมายให้ประพันธ์ขึ้นเป็นพิเศษเพื่อถวายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ทรงครองราชย์ครบ 60 ปี บทประพันธ์นี้ ต่อมาได้รับเลือกให้เป็นเพลงสัญลักษณ์ในวาระครบรอบ 500 ปี ความสัมพันธ์ไทย-โปรตุเกส ในปี พ.ศ. 2554 ในปี พ.ศ. 2555 ภาธรได้ประพันธ์เพลงแจ๊ส “En Elephantine Ballad” เพื่อฉลองครบรอบ 50 ปีช้างไทยที่สวนสัตว์กรุงโคเปนเฮเกน ประเทศเดนมาร์ก โดยนำบทกวีนิพนธ์ของเจ้าชายเฮนริก พระราชสวามี ในสมเด็จพระราชินีนาถ มาเกรเธอ ที่ 2 แห่งเดนมาร์ก ประกอบในบทประพันธ์ ผลงานชิ้นนี้ได้ออกแสดงครั้งแรกถวายหน้าพระที่นั่งเจ้าชายเฮนริกและสมาชิกพระราชวงศ์เดนมาร์ก ในเดือนพฤษภาคม. ในปี พ.ศ. 2560 ผลงานสำหรับออร์เคสตรา “In Memoriam” ได้บรรเลงโดยวง Royal Philharmonic Concert Orchestra แห่งกรุงลอนดอน ประเทศสหราชอาณาจักร เพื่อถวายเป็นพระบรมราชสักการะ แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผลงานโอเปร่าชิ้นที่ 2 ของภาธรชื่อ “Pero Vaz de Sequeira” อยู่ในพระอุปถัมภ์ของเจ้าชายดูอาร์ต ปิอู แห่งพระราชวงศ์โปรตุเกส
"การบรรเลงแซ็กโซโฟน" ภาธรได้ร่วมแสดงกับวงออรเคสตราที่มีชื่อเสียง อาทิ วงดุริยางค์กรมศิลปากร (NSO) วงดุริยางค์ซิมโฟนีกรุงเทพ (BSO) วงดุริยางค์ซิมโฟนีทหารอากาศ วงดุริยางค์ทหารเรือ Royal Philharmonic Orchestra (RPO) แห่งประเทศสหราชอาณาจักร และกับศิลปินแจ๊สที่มีชื่อเสียง อาทิ Gary Burton, Benny Carter, Jimmy Heath, David Liebman, Ernie Watts, Milt Hinton, J.J. Johnson, Urbie Green, วง Ophelia Ragtime Orchestra แห่งประเทศนอร์เวย์ และวง Preservation Hall Jazz Band แห่งเมืองนิวออร์ลีนส์ ประเทศสหรัฐอเมริกา
ภาธรได้เปิดการแสดงเดี่ยวในประเทศไทยเป็นครั้งแรก ตั้งแต่ปี พ.ศ. 2534 ซึ่งนับว่าเป็นครั้งแรกของการแสดงเดี่ยวแซ็กโซโฟนคลาสสิกในประเทศไทย ในปี พ.ศ. 2543 ภาธรได้เดี่ยวแซ็กโซโฟน ร่วมกับ วง l’Orchestre National de Lille แห่งประเทศฝรั่งเศส ณ โรงละคร Opera Comique กรุงปารีส ประเทศฝรั่งเศส ซึ่งเป็นนักแซ็กโซโฟนชาวไทยคนแรก ที่ได้แสดงเดี่ยวร่วมกับวง ในปี พ.ศ. 2553 ภาธรได้ร่วมกับวง Preservation Hall Jazz Band ดำเนินโครงการ “The Royal Jazz Celebration” เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษาครบ 7 รอบ โดยโครงการประวัติศาสตร์นี้เริ่มขึ้นในเดือนพฤศจิกายน ด้วยการแสดงดนตรีหน้าพระที่นั่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ บริเวณท่าน้ำศิริราช จากเรือพระที่นั่งอังสนาล่องแม่น้ำเจ้าพระยา ในช่วงค่ำภาธรได้ขึ้นแสดงร่วมกับวง Preservation Hall Jazz Band โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ร่วมทรงไวบราโฟน ซึ่งเป็นงานที่ได้รับการกล่าวขานถึงมากที่สุดงานหนึ่งในรอบปี. แผ่นซีดีและดีวีดีชุด “Royal New Orleans Jazz Celebration” ได้รับการเสนอชื่อเข้าชิงรางวัลแกรมมี ที่ประเทศสหรัฐอเมริกา รวม 3 สาขาด้วยกัน ในปี พ.ศ. 2554 ภาธรได้รับเชิญให้ร่วมบรรเลงดนตรีกับ Preservation Hall Jazz Band อีกครั้ง ในงาน New Orleans Jazz and Heritage Festival รัฐหลุยเซียนา สหรัฐอเมริกา และกับวงดนตรี The Jazzminions ของเขา ในงาน Snake City Jazz Festival ที่เมืองสลังเงรุป และที่ศาลาว่าการกรุงโคเปนเฮเกน ประเทศเดนมาร์ก ในปี พ.ศ. 2555 ภาธรและสมาชิกวงดนตรี ได้กลับไปบรรเลงดนตรีที่ประเทศเดนมาร์กอีกครั้ง ในงานครบรอบ 50 ปีช้างไทยในสวนสัตว์กรุงโคเปนเฮเกนและที่ Århus World View Festival ณ เมืองออร์ฮุส ในเดือนมีนาคม พ.ศ. 2556 ซีดี “An Elephantine Ballad” ได้วางจำหน่ายในประเทศไทย ในเดือนสิงหาคม พ.ศ. 2556 ภาธรพร้อมกับวง The Jazzminions ได้รับเชิญให้แสดงในงาน Nordens Madfestival ที่กรุงโคเปนเฮเกน และในงาน Musik på Slottet (The Royal Festivals) ณ พระราชวังกรุงสตอกโฮล์ม เพื่อเฉลิมฉลองการครองราชย์ครบ 40 ปีของสมเด็จพระราชาธิบดีคาร์ลที่ 16 กุสตาฟ แห่งสวีเดน ในปีเดียวกันนี้ ภาธรได้รับเชิญเข้าร่วมเป็นสมาชิกวง The New Orleans Jazz All Stars ของประเทศสหรัฐอเมริกา และในเดือนพฤศจิกายน เขาได้ร่วมกับ David Liebman นักเป่าโซปราโน แซ็กโซโฟนระดับโลก ในงานเฉลิมฉลองวาระครบ 180 ปีความสัมพันธ์ไทย-สหรัฐอเมริกา และได้บันทึกเสียงดนตรีแจ๊สร่วมกับนักดนตรีไทยเดิม
ในปี พ.ศ. 2558 ภาธรและวง The Jazzminions ได้ไปเปิดการแสดงที่เมืองเทเนริฟ ประเทศเสปน เมืองแอนทเวิร์ป ประเทศเบลเยียม และกรุงอัมเสตอดัม ประเทศเนเธอร์แลนด์ นอกจากนี้ ภาธรยังได้รับเชิญจากวงดนตรี Dutch Swing College Jazz Band แห่งประเทศเนเธอร์แลนด์ ให้ร่วมบรรเลงในงานเฉลิมฉลองครบ 70 ปีของวง ณ โรงละคร Anton Phillipszaal ที่กรุงเฮก ซึ่งนับว่าเป็นครั้งแรกของวง ที่มีนักดนตรีชาวไทยร่วมแสดง ในปี พ.ศ. 2559 ภาธร และวง The Jazzminions ได้เข้าร่วมแสดงดนตรีในงาน Snake City Jazz Festival ที่ประเทศเดนมาร์กอีกครั้ง และเปิดการแสดงที่กรุงโคเปนเฮเกนอีกครั้งหนึ่งด้วย และในปลายปี ภาธรได้จัดงาน คีตรัตนบรมราชานุสรณ์ ซึ่งมีกิจกรรมการแสดงดนตรี การเสวนาและสัมมนาวิชาการ เพื่อเป็นการระลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ในปี พ.ศ. 2560 ภาธร ได้ไปเปิดการแสดงที่เมืองนิวออร์ลีนส์ และได้รับเชิญให้กลับไปร่วมบรรเลงดนตรีในงาน French Quarter Jazz Festival ในปีเดียวกัน แสดงดนตรีในงาน Maputo International Jazz Festival ที่กรุงมาบูโต ประเทศโมซัมบิก และได้รับเชิญให้กลับไปสอนดนตรีแจ๊สให้กับเยาวชนโมซัมบิก ภาธรได้แสดงเดี่ยวแซ็กโซโฟนร่วมกับวง Royal Philharmonic Concert Orchestra ที่กรุงลอนดอน ประเทศสหราชอาณาจักร และแสดงดนตรีในกรุงโคเปนเฮเกนตลอดเดือนธันวาคม ในปี พ.ศ. 2561 ได้แสดงดนตรีร่วมกับวง New Orleans Jazz All Stars และวง Dutch Swing College Band และวง The Jazzminions ที่งาน Snake City Jazz Festival ที่ประเทศเดนมาร์กอีกครั้ง นับเป็นนักดนตรีชาวไทยเพียงวงเดียวที่ได้รับเชิญให้ไปแสดงเป็นครั้งที่ 3
ในปี พ.ศ. 2562 ภาธร ได้ริเริ่มนำเสนอดนตรีรูปแบบผสมผสานดนตรีแจ๊สโดยใช้เครื่องดนตรีพื้นบ้านไทย ซึ่งภาธรเล่น ขลุ่ย ปี่ใน และปี่ชวา อีกทั้งได้บันทึกเสียงปี่ในและปี่ชวาประกอบเกมอิเล็กทรอนิกให้กับบริษัท Bandai Namco แห่งประเทศญี่ปุ่นอีกด้วย ภาธรและวงดนตรีคีตะเสวี ได้รับเชิญให้ไปแสดงที่กรุงนูรซุลตาน ประเทศคาซักสถาน ในงานเฉลิมฉลองครบรอบ 15 ปี การสถาปนาความสัมพันธ์บ้านพี่เมืองน้องระหว่างกรุงเทพฯ กับกรุงนูรซุลตาน และช่วงปลายปี ที่นครย่างกุ้ง ประเทศเมียนมาร์
ภาธรได้รับรางวัลมาแล้วมากมาย เช่น Band Award จาก Interlochen Center for the Arts รัฐมิชิแกน รางวัล Best Jazz Improvisation จาก Collegiate Jazz Festival รัฐอินเดียนา รางวัล Best Jazz Performance จาก Tri C Jazz Festival รัฐโอไฮโอ และ Lyra Prize ประจำปี พ.ศ. 2541 จาก Foundation for Hungarian Performing Arts ตลอดจนรางวัลเชิดชูเกียรติต่างๆ เช่น Certificate of Commendation จากนครลอสแอนเจลิส เมื่อ พ.ศ. 2546 รางวัลเชิดชูเกียรติจากนายกรัฐมนตรีประจำปี พ.ศ. 2548 และ พ.ศ. 2550 รางวัลเชิดชูเกียรติจากวุฒิสภาเมื่อ พ.ศ. 2554 และรางวัลเชิดชูเกียรติจากมหาวิทยาลัยเกษตรศาสตร์เมื่อ พ.ศ. 2555 ได้รับอิสริยาภรณ์ชั้น Commander of the Order of Merit จากประธานาธิบดีแห่งสาธารณรัฐโปรตุเกสเมื่อ พ.ศ. 2554
ภาธรเป็นนักดนตรีวงดนตรี อ.ส.วันศุกร์ ที่มีอายุน้อยที่สุด เคยดำรงตำแหน่งเป็น กรรมการสภา และผู้ทรงคุณวุฒิ สถาบันบัณฑิตพัฒนศิลป์ กระทรวงวัฒนธรรม เป็นกรรมการอำนวยการ คณะศิลปกรรมศาสตร์ มหาวิทยาลัยมหาสารคาม เป็นอนุกรรมการในหลายคณะของสำนักงานเสริมสร้างเอกลักษณ์ของชาติ สำนักนายกรัฐมนตรี เป็นที่ปรึกษาของคณะกรรมาธิการร่างพระราชบัญญัติมหาวิทยาลัยนครพนมและมหาวิทยาลัยนราธิวาสราชนครินทร์ สภาผู้แทนราษฎร
ภาธรเป็นคณบดีผู้ก่อตั้ง วิทยาลัยดนตรี มหาวิทยาลัยรังสิต ปัจจุบันดำรงค์ตำแหน่งรองศาสตราจารย์ประจำภาควิชาดนตรี คณะมนุษยศาสตร์ มหาวิทยาลัยเกษตรศาสตร์ และเป็นรองประธาน มูลนิธิคีตรัตน์
พระไพศรพณ์
วง อ.ส.วันศุกร์
วงดนตรี อ.ส วันศุกร์
ดร.ภาธร ศรีกรานนท์
ตะนาวศรี
ตะนาวศรี (, "ตะนีนตายี"; , "ตะเนิงซอย"; ) เดิมใช้ชื่อในภาษาอังกฤษว่า เทนัสเซริม  เป็นเมืองเล็ก ๆ แห่งหนึ่งในภาคตะนาวศรี ทางตอนใต้ของประเทศพม่า
แม่น้ำภาชี
แม่น้ำภาชี (ตอนปลายน้ำเรียกว่า ลำภาชี) เป็นแม่น้ำสายหนึ่งในภาคตะวันตกของประเทศไทย มีต้นกำเนิดจากเขาไม่มีชื่อซึ่งแบ่งเขตระหว่างอำเภอหนองหญ้าปล้อง จังหวัดเพชรบุรี กับอำเภอบ้านคา จังหวัดราชบุรี ไหลผ่านเขตอำเภอบ้านคา อำเภอสวนผึ้ง และอำเภอจอมบึง เข้าเขตอำเภอด่านมะขามเตี้ย จังหวัดกาญจนบุรี ไปลงแม่น้ำแควน้อยที่แนวแบ่งเขตระหว่างตำบลจรเข้เผือกกับตำบลกลอนโด มีความยาวประมาณ 154 กิโลเมตร
แม่น้ำภาชีประกอบด้วยลำธารหลายสาย ก่อให้เกิดประโยชน์ในการกสิกรรม การอุปโภค และการบริโภคแก่ประชากรที่อาศัยอยู่สองฝั่งน้ำอย่างมาก แต่ไม่สามารถใช้เป็นเส้นทางคมนาคมทางน้ำได้ เนื่องจากมีความคดเคี้ยวมากและท้องน้ำเต็มไปด้วยแก่งหิน
ค.ศ. 1801
บอสตัน
บอสตัน  เป็นเมืองหลวงของรัฐแมสซาชูเซตส์ในสหรัฐอเมริกา และเป็นเมืองที่ใหญ่ที่สุดในเขตนิวอิงแลนด์ บอสตันเป็นเมืองที่เก่าแก่ที่สุด มั่งคั่งที่สุด และมีวัฒนธรรมที่สำคัญที่สุดแห่งหนึ่งในประเทศ ธุรกิจที่สำคัญในบอสตัน ได้แก่ การศึกษา สถานพยาบาล การเงิน และเทคโนโลยี
บอสตันได้ชื่อว่าเป็นศูนย์กลางการศึกษาที่สำคัญแห่งหนึ่งในสหรัฐอเมริกา เนื่องจากเป็นที่ตั้งของมหาวิทยาลัยและวิทยาลัยกว่า 100 แห่งในเมืองบอสตัน โดยเฉพาะ มหาวิทยาลัยฮาร์วาร์ด ซึ่งเป็นมหาวิทยาลัยที่เก่าแก่ที่สุดในสหรัฐอเมริกา มหาวิทยาลัยที่สำคัญและมีชื่อเสียงอื่นๆ ได้แก่ มหาวิทยาลัยบอสตัน วิทยาลัยบอสตัน มหาวิทยาลัยทัฟส์ และ สถาบันเทคโนโลยีแมสซาชูเซตส์
ทีมกีฬาหลายทีมประสบความสำเร็จและมีชื่อเสียงในบอสตัน ได้แก่
การพายเรือคายัค
คายัค
แฮร์รี่พอตเตอร์
เรเวนคลอ
APTX4869
APTX4869 เป็นชื่อย่อของ Apotoxin4869 (อาโพท็อกซิน4869)  รหัสของยาที่อยู่ในขั้นทดลอง ซึ่งอยู่ในรูปแคปซูล ปรากฏอยู่ในเรื่องยอดนักสืบจิ๋วโคนัน แต่งโดยอาโอยาม่า โกโช
APTX4869 เป็นยาที่ถูกคิดค้นขึ้นโดยจุดประสงค์คือฆ่าบุคคลที่หมายหัวเอาไว้ ถูกพัฒนาโดย มิยาโนะ ชิโฮะ หรือ ไฮบาระ ไอ โดยยา APTX4869 นี้ถูกใช้เป็นยาพิษที่ทำให้ตาย โดยไม่ปรากฏร่องรอยของพิษภายในร่างกาย
นิรุกติ และกลไกในการออกฤทธิ์.
APTX เป็นคำย่อของ Apotoxin โดยนัยของคำนี้จึงหมายถึงยาที่ใช้ในการกระตุ้นการทำงานที่ทำให้เกิดการ อะพอพโทซิส (Apoptosis) ขึ้นหรือที่เรียกว่า โปรแกรมการทำลายตัวเองของเซลล์ นอกจากนี้ยา APTX4869 ยังมีตัวกระตุ้นทำให้เกิดเอนไซม์ เทโลเมอเรส (Telomerase) ที่ทำให้เกิดความสามารถในการเพิ่มจำนวนของเซลล์เร็วขึ้นด้วย
รหัสยา 4869 เป็นคำคล้องจากคำอ่านภาษาญี่ปุ่นของเชอร์ล็อก โฮมส์ ซึ่งคำว่า "เชอร์ล็อก" ในภาษาญี่ปุ่นอ่านว่า เชีย-รก-กุ  คล้องกับตัวเลข 4  , 8  , 6  และ 9
ในทางปฏิบัติ ยา APTX4869 นี้ใช้เพื่อเป็นยาพิษในการฆ่าคนให้ถึงตาย ยินเคยกล่าวไว้ว่ายาตัวนี้ ไร้สารตกค้างในศพกันการนำมาตรวจได้ แต่อย่างไร ยาตัวนี้จะเกิด อะพอพโทซิส (Apoptosis) หรือ การทำลายตัวเองของเซลล์ได้ก็ต่อเมื่อเซลล์อยู่สภาพไม่เป็นกลางเท่านั้น ทว่าถ้าผู้รับยาตัวนี้มีเซลล์ที่อยู่ในสภาพเป็นกลาง จะทำให้เกิดการทำลายตัวเองของเซลล์หยุดชงัก ณ จุดหนึ่ง ทำให้ผู้รับยาตัวนี้จะกลับกลายเป็นเด็กอีกครั้ง โดยความทรงจำ และบุคลิกยังคงเดิม โดยบุคคลดังกรณีข้างต้นได้แก่ คุโด้ ชินอิจิ หรือ เอโดงาวะ โคนัน และ มิยาโนะ ชิโฮะ หรือ ไฮบาระ ไอและมีแม่ของเซระ มาสึมิอีกด้วย
ตามเนื้อเรื่อง APTX4869 เป็นยาพิษที่องค์กรชุดดำ สั่งให้คิดค้นขึ้นโดยจุดประสงค์ขั้นต้นยังไม่ทราบแน่ชัด โดยผู้คิดค้น และวิจัยคนแรกคือ มิยาโนะ อัทซึชิ และมิยาโนะ เอเลน่า ซึ่งเป็นเป็นคุณพ่อและ คุณแม่ของ มิยาโนะ อาเคมิ และ มิยาโนะ ชิโฮะ หรือ ไฮบาระ ไอ แต่ทั้งคู่ก็ได้เสียชีวิตขณะการทดลอง ต่อมา มิยาโนะ ชิโฮะซึ่งใช้โค้ดเนมในองค์กรว่า เชอรี่ ได้พัฒนา และวิจัยยา APTX4869 ต่อ
การกลับสู่ร่างเดิม.
ตลอดเนื้อเรื่องทั้งหมดของหนังสือการ์ตูนและการ์ตูนโทรทัศน์ชุดนี้ มีหลายครั้งที่ฤทธิ์ของยา APTX ถูกถอนออกไปชั่วคราว ทั้ง คุโด้ ชินอิจิ หรือ เอโดงาวะ โคนัน และ มิยาโนะ ชิโฮะ หรือ ไฮบาระ ไอ ต่างก็ได้กลับคืนสู่ร่างเดิมของตน โดย
องค์ประกอบหลักที่เกี่ยวข้องกับการกลับสู่ร่างเดิมในแต่ละครั้งนั่นคือ ส่วนประกอบที่พบในเหล้าขาวจีน ไป๋กานเอ๋อ (白乾児) ที่เป็นส่วนประกอบในการช่วยเพิ่มความเร็ว (Enhancer) ในการเพิ่มจำนวนเซลล์เป็นทวีคูณ แต่ถึงกระนั้นก็ได้ผลเพียงชั่วคราวเท่านั้น อย่างไรก็ตาม การจะกลับร่างเดิมโดยใช้เหล้าขาวไป๋กานเอ๋อ จะสามารถเกิดขึ้นได้ก็ต่อเมื่อมีไข้ก่อนเท่านั้น